
מכרז מס' 21/8.2026 : לפיתוח תשתיות מחקר ופיתוח (מו"פ) ליזמות וחדשנות במערכת החינוך
הבהרה מס' 1

להלן התשובות לשאלות ההבהרה שנשאלו:
	 סידורי
	מס' הסעיף אליו מתייחסת השאלה
	עמוד
	שאלת  המציע
	תשובה

	1. 
	4.3.5.6.1.2
	47
	בסעיף נדרש "צוות פיתוח טכנולוגי לבניית מערכות הניהול". נבקש להבהיר האם הכוונה לפיתוח מערכות חדשות מאפס, או שניתן לעשות שימוש במערכות ופלטפורמות קיימות של הספק תוך ביצוע התאמות ופיתוחים נדרשים.
	ניתן לעשות שימוש במערכות ופלטפורמות קיימות של הספק, זאת תוך ביצוע התאמות ופיתוחים נדרשים כמענה למפורט במכרז זה.

	2. 
	4.3.5.6
	46-51
	נבקש לקבל פירוט של הדרישות הפונקציונליות המינימליות הנדרשות ממערכת ניהול תהליך היזמות, לרבות סוגי משתמשים, הרשאות, תהליכי עבודה, דוחות, ממשקי ניהול ופונקציות נדרשות.
	מערכת טכנולוגית המלווה את כל שלבי התחרות כפי שמפורט במכרז (ראה סעיף 4.3.5.6.2.2).
המשרד שומר לעצמו את הזכות לבצע התאמות ושינויים בדרישות הפונקציונליות הנדרשות במכרז זה בהתאם לצרכים ארגוניים ופדגוגיים שיעלו בתהליך הפעלת ההתקשרות וזאת בהתבסס על תהליך האפיון המפורט אותו מתבקש הספק להגיש לאישור המשרד.

	
	
	
	
	בהתייחס לסוגי המשתמשים (הם בעלי העניין המעורבים בתחרות), כגון: תלמידים, צוותי חינוך, מנהלים, מפקחים, עובדי מטה ומחוז, מנטורים ושופטים. 
על המערכת לכלול דשבורד אליו יוכלו להיכנס בעלי העניין המעורבים בתחרות בהתאמה לצורך של בעל העניין.
על המערכת לכלול ממשק בשפה העברית וערבית בהתאמה לצורכי תהליך היזמות.
כל זאת בהתאם לדרישות הספציפיות המאופיינות לכל תחרות ובהתאם לדרישות אבטחת המידע של המשרד, תקן נגישות וכל תקני החובה כמפורט בכתב המכרז.

	3. 
	4.3.5.6
	46-51
	נבקש להבהיר האם קיים כיום פתרון טכנולוגי במשרד שעל הספק להשתלב בו, או שהתשתית הטכנולוגית הנדרשת במסגרת תפוקה זו היא עצמאית.
	הספק נדרש להעמיד פתרון טכנולוגי במסגרת תפוקה זו כמפורט במכרז זה.
ככל שלמשרד יהיה פתרון טכנולוגי מתאים, המשרד שומר לעצמו את הזכות לעשות שימוש בטכנולוגיות שיעמדו לרשותו במסגרת תפוקה זו.

	4. 
	4.3.5.6
	46-51
	נבקש להבהיר אילו אינטגרציות עם מערכות משרד החינוך צפויות להידרש במסגרת המערכת, ובכלל זה מערכות הזדהות, מאגרי מידע ומערכות תפעוליות.
	הזדהות אחידה של משרד החינוך כמענה לאוכלוסיית תלמידים ומורים.
ככל שתדרש הזדהות אחידה של משתמשים נוספים, המענה ינתן על ידי הספק בהתאם להנחיות צוות סייבר ואבטחת מידע של משרד החינוך.
חיבור לכספת "מערכת לניהול ממשקים" של משרד החינוך ככל שידרשו תהליכי להעברת קבצים ומידע מוגן ורגיש מהספק אל המשרד ולהפך. ככל שהמשרד יראה צורך בהעברת ממשקים באמצעות מנגנונים נוספים, תמסר  על כך הודעה לספק שתכלול תהליך של ליווי ותמיכה. לדוגמא,  תהליך להעברת נתוני שימוש והערכה למשרד – LRS (ראה הרחבה בפורטל ספקים של משרד החינוך).

	5. 
	4.3.5.6
	46-51
	ככל שיידרשו אינטגרציות עם מערכות המשרד, נבקש להבהיר האם יסופקו על ידי המשרד API מתועדים, סביבת בדיקות וגורם טכנולוגי מלווה.
	המשרד יספק את המענה הנדרש, זאת בהתייחס לסוג המערכת והאינטגרציה הנדרשת.

	6. 
	4.3.5.6
	46-51
	נבקש להבהיר האם קיימת חובה לעשות שימוש במערכת ההזדהות האחודה של משרד החינוך עבור כלל המשתמשים, לרבות יזמים, מנטורים, שופטים ומשתמשים חיצוניים.
	הזדהות אחידה של משרד החינוך כמענה לאוכלוסיית תלמידים ומורים.
ככל שתדרש הזדהות אחידה של משתמשים נוספים, המענה ינתן על ידי הספק בהתאם להנחיות צוות סייבר ואבטחת מידע של משרד החינוך.

	7. 
	4.3.5.6
	46-51
	נבקש להבהיר האם מיון ודירוג באמצעות AI נועד לשמש כלי תומך החלטה בלבד, כאשר ההחלטה הסופית מבוצעת על ידי גורם אנושי, או שניתן יהיה לבצע גם תהליכים אוטומטיים.
	סינון ומישוב פניות גם באמצעות בינה מלאכותית וגם באמצעות בקרה אנושית.

	8. 
	4.3.5.6.5
	91–92
	אבן הדרך של "תשתית טכנולוגית" נדרשת בתוך עד חודשיים וחצי. נבקש להבהיר מהם תנאי הקבלה והאישור של התשתית הטכנולוגית והאם יאושר מסמך אפיון מפורט טרם תחילת הפיתוח.
	נדרש תהליך אפיון טכנולוגי למערכת לניהול תהליך היזמות (בהתאם לפונקציונאליות במכרז זה) טרם תחילת הפיתוח שיאושר על ידי המשרד. כמו כן, נדרש לאשר מול המשרד את המוצר הסופי לרבות עמידה בדרישות הטכנולוגיות ותקני החובה כמפורט במכרז זה ובפורטל ספקים של משרד החינוך.

	9. 
	4.3.5.6
	46-51
	נבקש להבהיר כיצד יתומחרו דרישות פיתוח נוספות או שינויים מהותיים בדרישות הטכנולוגיות לאחר אישור האפיון ותכנית העבודה.
	על הספק לתמחר את מלוא עלויותיו בהצעת המחיר שלו. לא תשולם תמורה נוספת.

	10. 
	4.3.5.6
	46-51
	נבקש להבהיר האם קיימת הערכת היקף לפיתוח הטכנולוגי הנדרש במסגרת תפוקה זו, לרבות היקף שעות פיתוח, מספר ממשקים ומספר משתמשים צפוי.
	לא.
מספר משתמשים צפוי כפי שכתוב במכרז בסעיף 4.3.4.6.

	11. 
	4.3.5.7.1.1
	52
	בסעיף נקבע כי הספק יעמיד על חשבונו "חבילת תשתית טכנולוגית מלאה". נבקש להבהיר באופן מפורט אילו רכיבים נכללים במונח זה.
	ראו חוברת מכרז מתוקנת. הפירוט כלול בסעיפי התפוקה.

	12. 
	4.3.5.7
	51-59
	נבקש להבהיר מי הגורם האחראי לבחירת הכלי או הכלים הטכנולוגיים שייבחנו במסגרת כל פיילוט – המשרד, הספק או במשותף.
	המשרד אחראי.

	13. 
	4.3.5.7
	51-59
	נבקש להבהיר האם הספק רשאי להודיע כי כלי מסוים אינו ניתן להפעלה במסגרת הפיילוט בשל מגבלה טכנולוגית, מסחרית, משפטית, אבטחת מידע או פרטיות.
	הספק נדרש להודיע למשרד על כך והמשרד יכריע בכתב האם להשתמש בכלי. 

	14. 
	4.3.5.7
	51-59
	נבקש להבהיר את מספר הפיילוטים הטכנולוגיים המרבי שעשוי להיות מוזמן במקביל ואת ההיקף השנתי המשוער של פיילוטים.
	לאור האמור בסעיף 4.6.4 למכרז, המשרד אינו מתחייב להיקף הזמנות כלשהו, לא מזערי ולא מרבי ואינו מוסר הערכת כמות שנתית. ההזמנה בפועל תיעשה באמצעות הזמנות עבודה פרטניות בלבד, בהתאם לצורכי המשרד, לשיקול דעתו הבלעדי ולזמינות וקיום ואישור התקציב בפועל.

	15. 
	4.3.5.7
	51-59
	נבקש להבהיר את מספר המשתמשים, המוסדות והרשויות הצפוי בכל אחד מסוגי הפיילוטים, וכן את אופן הטיפול במקרה של חריגה מהכמויות המוגדרות.
	הפיילוט מורכב מחבילות ב3 מדרגות היקף ( 4.3.5.7.2.1). היה והמשרד יחליט לחרוג מהתקרות המפורטות, במקרים חריגים, לא ישתנה התגמול בגין מרכיב המעטפת. ראו תיקון לסעיף 4.3.5.7.2.3

	16. 
	4.3.5.7
	51-59
	נבקש להבהיר האם במקרה שבו במסגרת אותו פיילוט נעשה שימוש במספר מוצרים או כלים שונים, רכיב הרישוי משולם בנפרד עבור כל מוצר או כלי.
	התשלום יהיה עבור מרכיבי מעטפת השירות והרישוי כאמור במכרז, ללא תלות בסוגי הכלים שיהיו בשימוש.

	17. 
	4.3.5.7
	51-59
	מנגנון התמחור מתייחס ל"רישיון פעיל לתלמיד לחודש". נבקש להבהיר כיצד יתומחרו מוצרים שבהם מודל הרישוי אינו לפי תלמיד לחודש, כגון רישוי מוסדי, Tenant, רישוי למורה, API, Tokens או Usage Based Pricing.
	בסיס החישוב המפורט בתפוקה מתאר את המקרה השכיח ואינו ממצה. מנגנון חישוב זה אינו  שולל הצעת כלים המבוססים על מודלי רישוי אחרים.

	18. 
	4.3.5.7
	51-59
	נבקש להבהיר האם רכיב הרישוי כולל גם עלויות שימוש בענן, API, מודלי בינה מלאכותית, Tokens, אחסון, עיבוד ותקשורת הנדרשים להפעלת הפיילוט.
	סעיף 4.3.5.7.3.7- מפורט על תשתיות המיחשוב הנדרשות. לא ישולם כל תשלום נוסף לספק בגין הרישיון.

	19. 
	4.3.5.7
	51-59
	בסיס החישוב המפורט בכרטיס התפוקה מתאר את המקרה השכיח ואינו ממצה. אין במנגנון זה כדי לשלול הצעת כלים המבוססים על מודלי רישוי אחרים.
	ראו  תשובה  לשאלה  17 לעיל.

	20. 
	4.3.5.7
	51-59
	נבקש להבהיר מהו היקף שעות התמיכה הנדרש בכל פיילוט, לרבות האם נדרשת תמיכה מעבר לשעות הפעילות של מוסדות החינוך.
	מערך התמיכה אינו נמדד ואינו מתומחר בשעות עבודה, אלא לפי זמינות ועמידה ברמות השירות שנקבעו. היקף כוח האדם הנדרש לשם כך נתון לשיקול דעתו של הספק ובאחריותו. סעיף 4.3.5.7.6.3 מתייחס לתמיכה הנדרשת במסגרת פעילות.

	21. 
	4.3.5.7
	51-59
	נבקש להגדיר את רמות חומרת התקלות ואת זמני התגובה והפתרון המחייבים ביחס לכל רמת חומרה.
	ראו ההגדרות בסעיף 4.3.5.7.6.3 למכרז.

	22. 
	4.3.5.7
	51-59
	ככל שתקלה מקורה במוצר או בתשתית של ספק צד שלישי שאינם בשליטת הספק, נבקש להבהיר האם זמני הטיפול של צד שלישי יוחרגו ממדדי ה-SLA של הספק.
	ראו תשובה לשאלה 21 לעיל.

	23. 
	4.3.5.7
	51-59
	נבקש להבהיר האם במסגרת מיפוי מוכנות התשתית של מוסד חינוכי נדרש הספק רק לזהות ולהציג פערים, או גם לספק ציוד, תקשורת, נקודות קצה ותשתיות לצורך תיקון הפערים.
	הספק נדרש רק לזהות ולהציג פערים לטיפול כמצוין בסעיף 4.3.5.7.4.1.1.

	24. 
	נספח 3 – אבטחת מידע
	נספח 3
	נבקש להבהיר האם כלל דרישות אבטחת המידע בנספח חלות על כל מערכת או מוצר צד שלישי שיופעל במסגרת פיילוט, או רק על מערכות שמפותחות ומופעלות ישירות על ידי הספק.
	דרישות אבטחת מידע חלות על כל מערכת או מוצר צד שלישי אשר יכיל מידע של המשרד, בין אם במסגרת פיילוט או מפותחות ומופעלות ע"י הספק.

	25. 
	נספח 3 – ענן
	נספח 3
	נבקש להבהיר האם דרישת אירוח באזור ישראל של AWS/GCP או בסביבת ענן מאושרת חלה גם על מוצרי SaaS בינלאומיים המוצעים לצורך פיילוט.
	כן

	26. 
	נספח 3 – ענן
	נספח 3
	נבקש להבהיר האם ניתן להשתמש בשירות SaaS רב-דיירים (Multi-Tenant), או שנדרשת בכל מקרה סביבת VPC/Tenant ייעודית למשרד החינוך.
	נדרשת סביבת VPC/TENANT ייעודית למשרד החינוך

	27. 
	נספח 3 – AI ואבטחת מידע
	נספח 3
	נבקש להבהיר האם ניתן לעשות שימוש בשירותי GenAI בינלאומיים שבהם המידע מעובד מחוץ לישראל, ככל שמוגדר Zero Data Retention והמידע נמחק מיד בתום העיבוד.
	כל מידע המוזן למערכת הבינה המלאכותית או הנוצר על ידה, לא יישמר מחוץ לגבולות מדינת ישראל אלא לצורך ביצוע עיבוד בלבד. נתוני העיבוד יימחקו מיד עם סיום תהליך העיבוד, ולא יישמרו בכל אמצעי אחסון.

	28. 
	נספח 3 – AI ואבטחת מידע
	נספח 3
	נבקש להבהיר האם קיימת רשימה של ספקי AI ומודלי שפה המאושרים לשימוש במסגרת המכרז.
	לא, יש לקבל אישור מראש מהמשרד למודל המבוקש.

	29. 
	נספח 3 – AI ואבטחת מידע
	נספח 3
	נבקש להבהיר אילו סוגי מידע של תלמידים וקטינים ניתן לעבד באמצעות כלי AI, ובאילו מקרים יידרש אישור פרטני מראש של המשרד.
	אין לאמן את המודל על נתוני מידע רגישים של התלמידים וקטינים. ככל והמערכת דורשת אימון על המידע לטובת אספקת השירות, יש לקבל על כך אישור בכתב מהמשרד, ולפעול בהתאם לתנאי האישור, ככל שייקבעו.

	30. 
	נספח 3 – הזדהות והרשאות
	נספח 3
	נבקש להבהיר כיצד יש ליישם SSO והזדהות אחודה ביחס למשתמשים שאינם עובדי משרד החינוך או תלמידים, כגון שופטים, מנטורים, יזמים ונציגי חברות.
	עבור אוכלוסייה שלא מנוהלת בהזדהות אחידה של משרד החינוך, יש ליישם מנגנון MFA (אימות רב-גורמי) לאחר אישור בכתב מראש מהמהשרד.

	31. 
	נספח 2, סעיף 14.1
	167
	נבקש להבהיר כי הוראות הקניין הרוחני אינן חלות על קניין רוחני, תוכנות, קוד, פלטפורמות, ספריות, אלגוריתמים, מודלים, מתודולוגיות ותשתיות שהיו בבעלות הספק או מי מטעמו לפני ההתקשרות (Background IP).
	אין שינוי בנוסח המכרז.

	32. 
	נספח 2, סעיף 14.1
	167
	נבקש להבהיר כי ניתן לבצע את השירותים באמצעות מוצר או פלטפורמה קיימים של הספק, תוך מתן זכות שימוש למשרד, מבלי שהבעלות במוצר או בפלטפורמה תועבר למדינה.
	אין שינוי בנוסח המכרז.

	33. 
	נספח 2, סעיף 14.1
	167
	במקרה של ביצוע התאמות ופיתוחים על גבי פלטפורמה קיימת של הספק, נבקש להבהיר כי זכויות הספק בפלטפורמה, ברכיבים הגנריים ובקוד הקיים יישמרו בידיו.
	אין שינוי בנוסח המכרז.

	34. 
	נספח 2, סעיף 14.1
	167
	נבקש להבהיר כי זכויות ברכיבי צד שלישי ובתוכנות Open Source יישארו כפופות לתנאי הרישוי של בעלי הזכויות ולא יידרשו לעבור לבעלות המדינה.
	אין שינוי בנוסח המכרז.

	35. 
	נספח 2, סעיף 14.1
	167
	נבקש להבהיר האם במסגרת פיתוח ייעודי נדרש להעביר למשרד גם קוד מקור, Repository, תשתיות CI/CD, Infrastructure as Code ותיעוד טכני מלא, או שהעברת הזכויות מתייחסת לתוצר הסופי בלבד.
	אין שינוי בנוסח המכרז.

	36. 
	נספח 2, סעיף 14.1
	167
	נבקש להבהיר כי ידע מקצועי, Know-how, מתודולוגיות, כלים ורכיבי תוכנה גנריים שפיתח הספק במסגרת ביצוע השירותים יוכלו לשמש אותו גם בפרויקטים אחרים, ובלבד שלא ייעשה שימוש במידע השייך למשרד.
	הבקשה להבהרה נדחית.

	37. 
	כלל סעיפי הפיתוח הטכנולוגי
	כללי
	נבקש להבהיר כי בכל מקרה שבו לאחר אישור תכנית העבודה או האפיון יידרש שינוי מהותי בהיקף הפיתוח, באינטגרציות, בדרישות אבטחת המידע או בתשתיות, ייקבע מנגנון Change Request הכולל התאמת לוחות זמנים ותמורה.
	הבקשה נדחית. על הספק לקחת בחשבון סיכונים אלה במסגרת הצעת המחיר שלו.

	38. 
	כלל סעיפי הפיתוח הטכנולוגי
	כללי
	נבקש להבהיר מהם מנגנון ותנאי הקבלה (Acceptance Criteria) לפיתוחים טכנולוגיים ומי הגורם המוסמך מטעם המשרד לאשר השלמת אבן דרך.
	המשרד קובע את המנגנון ותנאי הקבלה עפ"י סרגל קריטריונים מאושר. אישור אבן הדרך נקבע עפ"י הגורם המקצועי מטעם המשרד האחראי על כל פרוייקט

	39. 
	כלל סעיפי הפיתוח הטכנולוגי
	כללי
	נבקש להבהיר כי ביצוע דרישות טכנולוגיות אשר אינן מוגדרות בתפוקה ובהזמנת העבודה המאושרת לא ייכלל אוטומטית במחיר התפוקה, אלא יהיה כפוף להזמנה ואישור תמורה מתאימים.
	הבקשה נדחית. על הספק לקחת בחשבון סיכונים אלה במסגרת הצעת המחיר שלו.

	40. 
	2.1.1
	4
	נבקש להסיר את הדרישה החריגה מהמציע להציג את כל ההתקשרויות הקיימות עם משרדי ממשלה שונים. ישנה טבלה של ההתקשרויות מול משרד החינוך וישנו נספח ב'9 בו מצהיר המציע בדבר ניגוד עניינים. 
אנא התייחסותכם.
	יש להציג את ההתקשרויות עם משרד החינוך בלבד.

	41. 
	2.7.2
	6
	"מותרת התקשרות לצורך הגשת הצעה, של עד 2 גופים בלבד (גוף מוביל וגוף מתקשר)" – חוברת ההצעה אינה מותאמת להגשה של 2 גופים. 
נודה לתיקונכם ולהבהרתכם  - אילו מסמכים נדרש הגוף המתקשר להציג בהצעה, על מה נדרש לחתום הגוף המתקשר וכו'
	ראו חוברת הצעה מתוקנת. על הגופים להגיש את המסמכים בהתאם להוראות סעיף 2.7 המגדירות את התנאים בהם צריך לעמוד כל גוף.

	42. 
	2.7.4.1
	6
	"הגופים המתקשרים יוכיחו קשר חוזי ביניהם..." - האם נדרש לצרף את  החוזה להצעה?  במידה וכן - היכן נדרש לצרף את הסכם בין הגופים? פריט זה אינו  מצוין בחוברת ההצעה כפריט שיש לצרף. אנא התייחסותכם. 
	יש לצרף את החוזה כנספח לחוברת ההצעה.

	43. 
	2.7.4.2
	6
	"בהצעה ייקבע שם הגוף המוביל שמולו תיערך ההתקשרות עם המשרד וכן יפורט תפקידו של כל גוף מתקשר" – היכן נדרש המציע להציג פרטים אלו?
	ראו תשובה לשאלה 41 לעיל.

	44. 
	2.7.4.3
	6 
	בנספח ב'2 בחוברת ההצעה לא ניתן מקום להגשת מסמכים על ידי הגוף המתקשר. אנא התייחסותכם. 
	ראו תשובה לשאלה 41 לעיל.

	45. 
	2.7.4.4+2.7.4.5
	6
	להבנתנו הגוף הפדגוגי נדרש לעמוד גם בסעיף 2.6.5.2. אנא תיקונכם.
	ראו חוברת מכרז מתוקנת.

	46. 
	2.7.4.4 + חוברת ההצעה סעיף 8
	6
	האם שני הגופים נדרשים לחתום על כלל תנאי הסף, או שכל אחד מהגופים נדרש לחתום רק ביחס לתנאי הסף שהעמידה בהם מיוחסת לו?
אנא הבהרתכם
	ראו תשובה לשאלה 41 לעיל.

	47. 
	חוברת ההצעה - נספח ב' 2
	30
	האם כל אחד מהגופים נדרש להציג את כלל המסמכים הנדרשים?
	ראו תשובה לשאלה 41 לעיל.

	48. 
	חוברת ההצעה – נספח ב' 14
	43
	האם כל אחד מהגופים נדרש להציג את ההתקשרויות בהתאם לנספח זה?
	כן.

	49. 
	25.6
	84
	""על המציע לחתום על כל דף מדפי הצעתו" במקרה של גוף מוביל וגוף מתקשר -  האם שני הגופים נדרשים לחתום על כלל העמודים ביחד?
	רק הגוף המוביל נדרש לחתום.

	50. 
	4.1.6.2
4.1.6.4
	8
	נבקש לאפשר להציג גם תואר בתחום החינוך, לרבות תארים בתחומים חינוכיים מובהקים כגון פסיכולוגיה חינוכית, ייעוץ חינוכי, מנהל ומדיניות בחינוך וכיו"ב. תארים אלו מקנים ידע, הכשרה ומומחיות מקצועית הרלוונטיים באופן ישיר לעשייה במערכת החינוך, ולעיתים בעלי התפקידים המחזיקים בהם אף עוסקים לאורך שנים במחקר, הוראה, פיתוח וליווי מקצועי במערכת החינוך. לפיכך, הגבלת הדרישה עלולה למנוע הצגת מועמדים בעלי השכלה רלוונטית ומומחיות מתאימה. אנא אישורכם.
	ראו חוברת מכרז מתוקנת.

	51. 
	4.1.6.2
4.1.6.4
	8
	נבקש לאפשר להציג גם תואר בתחום טכנולוגיות הלמידה, אך תחום הלימודים, ההתמחות או עבודת המחקר עוסקים באופן מובהק בתחום.
כך למשל, קיימים תארים בתחומי טכנולוגיה בחינוך, למידה דיגיטלית, מערכות מידע ולמידה, למידה מקוונת, מערכות לניהול למידה  וכיו"ב, אשר במהותם מקנים ידע ומומחיות הרלוונטיים ישירות לטכנולוגיות למידה.
נודה לאישורכם כי לצורך עמידה בדרישה ניתן להציג תואר בטכנולוגיות למידה ו/או תואר בתחום טכנולוגיות הלמידה, לרבות תואר שעבודת הגמר/התזה/הדוקטורט במסגרתו עוסקת באופן מובהק בתחום טכנולוגיות הלמידה.
	ראו חוברת מכרז מתוקנת.

	52. 
	4.1.6.3
	8
	אנו מבינים כי הדרישה ל"תואר שני והתמחות בתחום האתיקה בשימוש בבינה מלאכותית" כוללת שני תנאים נפרדים ומצטברים: תואר שני, וכן התמחות בתחום האתיקה בשימוש בבינה מלאכותית, וכי אין דרישה שהתואר השני עצמו יהיה בתחום זה.
הבנה זו עולה מלשון הסעיף, המפרידה בין דרישת התואר לבין דרישת ההתמחות, וכן מאחר שמדובר בתחום רב־תחומי שבו ניתן לרכוש התמחות במסגרת אקדמית ו/או מקצועית.
אנא אישורכם כי ניתן להציג מועמד בעל תואר שני ומעלה, אשר הינו בעל התמחות וניסיון מקצועי מוכח בתחום האתיקה בשימוש בבינה מלאכותית, ועומד ביתר דרישות הסעיף.
	ראו חוברת מכרז מתוקנת.

	53. 
	4.1.6.1
	8
	נבקש לשנות את דרישת ההשכלה מ"תואר ראשון במדעי המחשב" ל- "תואר ראשון במדעי המחשב או בתחום מדעי המחשב, הנתונים או ההנדסה".
הרחבה זו תאפשר הצגת מועמדים בעלי השכלה אקדמית רלוונטית לתפקיד, לרבות בתחומים טכנולוגיים משיקים, וזאת מבלי לגרוע מדרישות הניסיון והמקצועיות שנקבעו לבעל התפקיד. אנא אישורכם.
	ראו חוברת מכרז מתוקנת.

	54. 
	4.1.6.1
	8
	במסגרת תנאי הסף נדרש בעל התפקיד להיות בעל "תואר ראשון במדעי המחשב". נבקש להרחיב את דרישת ההשכלה ולאפשר הצגת מועמדים בעלי תארים אקדמיים רלוונטיים נוספים, המקנים הכשרה טכנולוגית מתאימה, ובכלל זה הנדסת תוכנה, הנדסת מחשבים, מערכות מידע, סטטיסטיקה ומדעי המחשב, ניהול ומדעי המחשב וכיו"ב. אנא אישורכם
	ראו חוברת מכרז מתוקנת.

	55. 
	4.1.6.1
	8
	נבקש לאפשר להציג מועמדים בעלי "לפחות תואר ראשון...", וזאת כך שניתן יהיה להציג גם מועמדים אשר התואר הראשון שלהם הוא בתחום אחר, אך הם בעלי תואר שני ו/או שלישי בתחום ההשכלה הנדרש.
הרחבה זו תאפשר השתתפותם של מועמדים איכותיים ובעלי השכלה מתקדמת ורלוונטית, אשר עשויים להימצא מתאימים ביותר לתפקיד, גם כאשר התואר הראשון שלהם אינו בתחום הנדרש. אנא אישורכם.
	ראו חוברת מכרז מתוקנת.

	56. 
	4.1.6.2
	8
	נבקש לאפשר הצגת מועמדים בעלי "לפחות תואר שני...", וזאת כך שניתן יהיה להציג גם מועמדים אשר התואר השני שלהם הוא בתחום אחר, אך הם בעלי תואר שלישי בתחום ההשכלה הנדרש. הרחבה זו תאפשר השתתפותם של מועמדים איכותיים, בעלי השכלה מתקדמת ורלוונטית, אשר עשויים להימצא מתאימים ביותר לתפקיד, גם כאשר התואר השני שלהם אינו בתחום הנדרש. אנא אישורכם.
	ראו חוברת מכרז מתוקנת.

	57. 
	4.1.6.3
	8
	נבקש לאפשר הצגת מועמדים בעלי "לפחות תואר שני...", וזאת כך שניתן יהיה להציג גם מועמדים אשר התואר השני שלהם הוא בתחום אחר, אך הם בעלי תואר שלישי בתחום ההשכלה הנדרש. הרחבה זו תאפשר השתתפותם של מועמדים איכותיים, בעלי השכלה מתקדמת ורלוונטית, אשר עשויים להימצא מתאימים ביותר לתפקיד, גם כאשר התואר השני שלהם אינו בתחום הנדרש. אנא אישורכם.
	ראו חוברת מכרז מתוקנת.

	58. 
	4.1.6.4
	8
	נבקש לאפשר הצגת מועמדים בעלי "לפחות תואר שני...", וזאת כך שניתן יהיה להציג גם מועמדים אשר התואר השני שלהם הוא בתחום אחר, אך הם בעלי תואר שלישי בתחום ההשכלה הנדרש. הרחבה זו תאפשר השתתפותם של מועמדים איכותיים, בעלי השכלה מתקדמת ורלוונטית, אשר עשויים להימצא מתאימים ביותר לתפקיד, גם כאשר התואר השני שלהם אינו בתחום הנדרש. אנא אישורכם.
	ראו חוברת מכרז מתוקנת.

	59. 
	מחוון
	מחוון 
	אנו מבינים כי לצורך קבלת הניקוד בגין תואר שני ו/או תואר שלישי, ניתן להציג תואר אקדמי מתקדם בכל תחום. אנא אישורכם.
	כן. כל עוד התואר הראשון עומד בדרישות הקבועות במכרז.

	60. 
	6.25.1.2 
	65
	אנו מבינים כי הדרישה לפיה מנהל הפרויקט יהיה "אקדמאי מתחום החינוך וניהול מערכות עם תואר שני" משמעה כי ניתן להציג מנהל פרויקט בעל תואר שני בתחום החינוך ו/או בתחום ניהול מערכות. אנא אישורכם.
	ראו חוברת מכרז וחוברת הצעה מתוקנות.

	61. 
	15.13.2 
	76
	ככל שההצעה מוגשת באמצעות גוף פדגוגי וגוף טכנולוגי, אנו מבינים כי הדרישה להצגת 3 מקבלי שירות לפחות מתייחסת לשני הגופים במצטבר, ואין דרישה להצגת 3 מקבלי שירות נפרדים עבור כל אחד מהגופים. אנא אישורכם.  
	הבקשה מאושרת.

	62. 
	15.13.2 + מחוון 
	76
	נבקש להסיר את הדרישה להצגת שלושה מקבלי שירות לפחות ולאפשר קבלת ניקוד גם על בסיס מספר נמוך יותר של ממליצים, כאשר הניקוד יחושב באופן יחסי בהתאם למספר הממליצים שהוצגו. זאת על מנת שלא להגביל השתתפותם של גופים בעלי ניסיון רלוונטי ואיכותי, אשר אינם יכולים להציג שלושה ממליצים כנדרש. אנא אישורכם.
	הבקשה נדחית.

	63. 
	15.14.2
	76
	נראה כי חלה טעות בנוסח, והכוונה היא למעסיק של מנהל הפרויקט. נודה לתיקונכם.
	ראו חוברת מכרז מתוקנת.

	64. 
	חוברת הצעה 8.1
	8
	נראה כי חלה טעות בטבלה במסגרתה נדרש לציין את "שווי ההתקשרות של הפרויקט", בעוד שבתנאי הסף עצמו לא קיימת דרישה כאמור. אנא תיקונכם
	יש לציין מידע זה בהצעה.

	65. 
	חוברת הצעה 8.3
	11
	נראה כי חלה טעות בטבלה במסגרתה נדרש לציין את "שווי ההתקשרות של הפרויקט", בעוד שבתנאי הסף עצמו לא קיימת דרישה כאמור. אנא תיקונכם
	יש לציין מידע זה בהצעה.

	66. 
	נספח אבטחת מידע - 3.1.2
	109
	"על המציע לפרט ולהציג למשרד, ככל שיידרש לעשות זאת, את האמצעים בהם הוא נוקט לשם שמירה על אבטחת המידע לרבות מסמכים רלונטיים", האם בשלב הגשת המכרז נדרש המציע לתת מענה ולהציג את האמצעים?
	לא

	67. 
	נספח אבטחת מידע - 3.1.3
	109
	נבקש לוודא - האם כבר בעת הגשת המענה למכרז על המציעים לצרף תעודת הסמכה ISO27001?
	כן

	68. 
	נספח אבטחת  מידע - 3.3.1
	110
	"המציע יציג למשרד, ככל שיידרש, את האמצעים בהם הוא נוקט לשם אבטחת מידע" האם בשלב הגשת המכרז נדרש המציע לתת מענה ולהציג את האמצעים? 
	לא

	69. 
	נספח אבטחת מידע – 4.10
	120
	נבקש להסיר את סעיפים 4.10.4, 4.10.7, 4.10.8 ו־4.10.9, המתייחסים ל"מערכת המוצעת", מאחר שבמסגרת המכרז לא נדרש המציע להציג מערכת כחלק מהצעתו. אנא אישורכם.
	הבקשה נדחית

	70. 
	נספח אבטחת מידע – 4.10
	120
	מאחר שבמסגרת ההצעה לא נדרש המציע להציג מערכת, וכן מאחר שהמסמכים הנדרשים בסעיף 4.10 כוללים מידע רגיש הנוגע למערכות הארגון ולנהלי אבטחת המידע הפנימיים, נבקש להסיר את הדרישה לצירוף מסמכים אלו במסגרת הגשת ההצעה ולאפשר את הצגתם על ידי הספק הזוכה בלבד, לאחר זכייה. אנא אישורכם.
	הבקשה מאושרת

	71. 
	2.6.5.1
+
2.6.5.2
+
 2.6.6
	5–6
	נבקש לאפשר הפרדה בין הניסיון הנדרש בסעיף 2.6.5.1 בתחום ההנחיה וההדרכה של תכניות פיתוח חינוכיות ובינה מלאכותית בחינוך, לבין הניסיון הנדרש בסעיף 2.6.5.2 בתחום ביצוע מו״פ בבינה מלאכותית. 
מדובר בשני תחומי מומחיות שונים במהותם, אשר בפועל, מבוצעים במקרים רבים על ידי גופים בעלי התמחויות משלימות.
לפיכך, נבקשכם לאפשר כי במסגרת שני הגופים המותרים להגשת הצעה בהתאם לסעיף 2.7.2, גוף אחד יוכיח עמידה מלאה בתנאי הסף שבסעיף 2.6.5.1 וגוף אחר יוכיח עמידה מלאה בתנאי הסף שבסעיף 2.6.5.2 ובלבד, שההצעה בכללותה תעמוד בכל יתר תנאי הסף.
	הבקשה נדחית. המשרד רואה בשני תנאי הסף שבסעיפים 2.6.5.1 ו-2.6.5.2 כדרישות מחייבות עבור הגוף הפדגוגי.



	72. 
	2.6.6
+ 2.6.7
+
2.7
+
2.8
	5–6
	במקרה של הצעה המוגשת במשותף על ידי גוף מוביל וגוף מתקשר, נבקשכם לאפשר הפרדה גם לעניין תנאי הסף הפיננסי, כך שהעמידה בדרישת המחזור הכספי תוכל להיות מוכחת על ידי הגוף המוביל, בעוד שהניסיון המקצועי הנדרש יוכל להיות מוכח על ידי הגוף המתקשר ובלבד, שההצעה בכללותה עומדת במלוא תנאי הסף הנדרשים. 
	הבקשה נדחית. דרישת המחזור נקבעה באופן פרופורציונלי לחלק של כל אחד מהגופים במסגרת המכרז. 

	73. 
	6.18
+ 15.14
+
דרישות כוח האדם במכרז
	63
+
76
	נבקשכם להבהיר האם מנהל הפרויקט, חברי צוות הבינה המלאכותית ובעלי התפקידים המקצועיים הנוספים הנדרשים במסגרת המכרז רשאים להיות נותני שירותים/ פרילנסרים הקשורים למציע בהסכם התקשרות מחייב או שנדרשת העסקתם כשכירים של המציע.
	המשרד אינו מתערב בשיטת ההתקשרות של המציע עם כוח האדם הנדרש במסגרת המכרז.

	74. 
	4.1.6
+
4.6

	8
+
61–62
	בסעיף 4.1.6 נדרש הספק להעמיד צוות בינה מלאכותית הכולל לפחות ארבעה אנשי צוות, ללא תלות בתפוקה ספציפית, בעוד שבהוראות הנוגעות להיקף הפעילות מצוין כי הכמויות הן משוערות וכי המשרד רשאי להפחיתן. נבקשכם להבהיר האם קיימת התחייבות להיקף הזמנות או לתקציב מינימלי שנתי. ככל שלא קיימת התחייבות כאמור, נבקשכם להבהיר האם נדרש מהספק להחזיק את צוות הבינה המלאכותית ומנהל הפרויקט בהיקף קבוע וזמין לאורך כל תקופת ההתקשרות, גם בתקופות שבהן לא הוזמנו תפוקות.
	המשרד אינו מתחייב להיקף הזמנות או לתקציב מינימלי כלשהו, שנתי או אחר.
 הדרישה בסעיף 4.1.6 היא דרישת כשירות וזמינות ואינה דרישה להעסקה רציפה. הספק יידרש להוכיח את קיום הצוות במועד ההגשה, ולהעמידו לביצוע בפועל בעת הזמנת תפוקה ולא להחזיקו בהיקף קבוע בתקופות שבהן לא הוזמנו תפוקות. הזמנת עבודה תיעשה בהתראה מוקדמת של 21 ימי עבודה, המאפשרת לספק להיערך ולהעמיד את הצוות הנדרש. מנהל הפרויקט יועמד בזמינות רציפה לאורך תקופות ביצוע פעילות בלבד, וישמש כתובת מול המשרד. בתקופות שבהן אין תפוקות פעילות תישמר זמינות למענה בלבד.

